Het jy rustelose bene? DIT is slapenstyd. Jy is gemaklik en ontspanne in jou bed. Dan begin dit—daardie kriewelrige gevoel in jou bene. Jy kan dit nie ignoreer nie. Die enigste manier om verligting te kry, is om op te staan en rond te loop. Dit help om te loop, maar wanneer jy weer gaan lê, keer die sensasie terug. Jy wil slaap, maar jy kan nie.
Rustelose-bene-sindroom is ’n neurologiese probleem wat ’n ongemaklike gevoel in jou bene veroorsaak. Jy het ’n oorweldigende behoefte om jou bene te beweeg en sukkel om aan die slaap te raak. Dit gebeur ook deur die nag, al weet jy dit dikwels nie.